ai4bharat/Pralekha huggingface dataset:
নির্বাচনকমিশন
১৯৫১সালের জনপ্রতিনিধিত্ব আইন-এর ধারা ২৯এ-এর আওতায় রাজনৈতিক দলগুলির নাম নথিভুক্তকরণের সময়কাল সংক্রান্ত সর্বজনীন বিজ্ঞপ্তি
নতুন দিল্লি, ১৪ জানুয়ারি, ২০২২
১) ১৯৫১ সালের জনপ্রতিনিধিত্ব আইন-এর ধারা ২৯এ-এর আওতায় রাজনৈতিক দলগুলির নাম নথিভুক্তকরণের কাজ পরিচালিত হয়।ভারতের সংবিধানের ৩২৪ নম্বর অনুচ্ছেদ এবং ১৯৫১ সালের জনপ্রতিনিধিত্ব আইন-এর ধারা ২৯এ-তে প্রদত্ত ক্ষমতা প্রয়োগ করে কমিশন নির্ধারিত নির্দেশিকা অনুসারে উল্লিখিত ধারার আওতায় নাম নথিভুক্তকরণে ইচ্ছুক রাজনৈতিক দলগুলিকে ৩০ দিনের মধ্যে আবেদন জানাতে বলেছে। এই নির্দেশিকা অনুসারে আবেদনকারীকে, অন্যান্য বিষয়ের সঙ্গে দুই দিনের মধ্যে দুটি জাতীয় দৈনিক এবং দুটি স্থানীয় দৈনিকে দলের প্রস্তাবিত নাম প্রকাশ করতে বলা হয়েছে, যাতে এই ধরনের প্রকাশনার ৩০ দিনের মধ্যে যদি কারোর কোন আপত্তি থাকে, তাহলে দলের প্রস্তাবিত নাম নথিভুক্তকরণের বিষয়ে কমিশনের কাছে অভিযোগ জানানো যেতে পারে। কমিশনের ওয়েবসাইটে এই বিজ্ঞপ্তিটি প্রকাশ করা হয়েছে।
২) কমিশন চলতি বছরের ৮ই জানুয়ারি গোয়া, মণিপুর, পাঞ্জাব, উত্তরাখন্ড এবং উত্তর প্রদেশ বিধানসভার সাধারণ নির্বাচনের দিনক্ষণ ঘোষণা করেছে। কমিশনের নজরে এসেছে যে, কোভিড-১৯ এর কারণে বিধিনিষেধের পরিপ্রেক্ষিতে নাম নথিভুক্তকরণের আবেদনে অসুবিধা ও বিলম্ব হয়েছে, যার ফলে রাজনৈতিক দল হিসেবে নাম নথিভুক্তকরণের ক্ষেত্রে বিলম্ব হচ্ছে। বিহার, আসাম, কেরালা, পুদুচেরি, তামিলনাড়ু এবং পশ্চিমবঙ্গের বিধানসভা নির্বাচনের সময়, কমিশন মহামারীর পরিপ্রেক্ষিতে এই বিজ্ঞপ্তির সময় শিথিল করেছিল। তাই, সমস্ত দিক বিবেচনা করার পর, কমিশন এ ক্ষেত্রে ছাড় দিয়েছে এবং ৮ই জানুয়ারি বা তার আগে এই বিষয়ে বিজ্ঞপ্তি প্রকাশকারী রাজনৈতিক দলগুলির জন্য বিজ্ঞপ্তির সময়কাল ৩০ দিন থেকে কমিয়ে ৭ দিন করেছে। ৮ই জানুয়ারি'র আগে ৭ দিনেরও কম সময়ে মধ্যে সর্বজনীন বিজ্ঞপ্তি প্রকাশ করেছে এমন দল সহ সমস্ত রাজনৈতিক দলগুলিকে ২১ জানুয়ারি বিকেল ৫.৩০ মিনিটের মধ্যে অথবা আগে থেকেই প্রদত্ত ৩০ দিনের মধ্যে  যদি কোন আপত্তি থাকে, তা জানাতে বলা হয়েছে।
CG/SS/SKD/
(Visitor Counter : 241
প্রধানমন্ত্রীরদপ্তর
মকর সংক্রান্তি উপলক্ষ্যে কর্ণাটকের জনসাধারণকে প্রধানমন্ত্রীর শুভেচ্ছা
নয়াদিল্লী, ১৫ জানুয়ারি, ২০২২
প্রধানমন্ত্রী শ্রী নরেন্দ্র মোদী পবিত্র মকর সংক্রান্তি উপলক্ষ্যে কর্ণাটকের জনসাধারণকে তাঁর শুভেচ্ছা জানিয়েছেন।
কর্ণাটকের মুখ্যমন্ত্রী শ্রী বাসবরাজ এস বোম্মাই-এর মকর সংক্রান্তি উপলক্ষ্যে শুভেচ্ছা বার্তার জবাবে প্রধানমন্ত্রী বলেছেন, ‘কর্ণাটকের আমার বোন ও ভাইদের মকর সংক্রান্তির শুভেচ্ছা জানাই। দেশের উন্নয়নে এই রাজ্য গুরুত্বপূর্ণ অবদান রেখে থাকে।
রাজ্যের মানুষদের ক্ষমতায়ণের জন্য কেন্দ্র ও রাজ্য সরকার একযোগে কাজ করে যাবে।’
CG/CB/NS
(
প্রধানমন্ত্রীরদপ্তর
সিবিএসই-র দশম শ্রেণীর পরীক্ষায় সফলভাবে উত্তীর্ণ ছাত্রছাত্রীদের প্রধানমন্ত্রীর অভিনন্দন
নতুনদিল্লি, ৩রা আগস্ট, ২০২১
প্রধানমন্ত্রী শ্রী নরেন্দ্র মোদী সিবিএসই-র দশম শ্রেণীর পরীক্ষায় সফলভাবে উত্তীর্ণ ছাত্রছাত্রীদের অভিনন্দন জানিয়েছেন। তিনি ছাত্রছাত্রীদের উজ্জ্বল ভবিষ্যতের জন্য শুভকামনা জানান।
এক ট্যুইট বার্তায় প্রধানমন্ত্রী বলেছেন, “সিবিএসই-র দশম শ্রেণীর পরীক্ষায় আমার যে সব কিশোর বন্ধুরা সফলভাবে উত্তীর্ণ হয়েছ, তাদের অভিনন্দন জানাই। ছাত্রছাত্রীদের উজ্জ্বল ভবিষ্যতের জন্য শুভকামনা জানাচ্ছি ।“
CG/CB/
(
প্রধানমন্ত্রীরদপ্তর
শ্রী বেদ মারওয়ার প্রয়াণে প্রধানমন্ত্রীর শোকজ্ঞাপন
নতুনদিল্লি, ৬ই মে, ২০২০
প্রধানমন্ত্রী শ্রী নরেন্দ্র মোদী দিল্লির প্রাক্তন নগরপাল, মণিপুর, মিজোরাম ও ঝাড়খন্ডের প্রাক্তন রাজ্যপাল শ্রী বেদ মারওয়ার প্রয়াণে শোক ব্যক্ত করেছেন।
তাঁর শোকবার্তায় প্রধানমন্ত্রী বলেছেন, “জনজীবনে গুরুত্বপূর্ণ ভূমিকা রাখার জন্য শ্রী বেদ মারওয়া জি স্মরণীয় হয়ে থাকবেন। আইপিএস অফিসার হিসেবে কাজের সময় তাঁর অদম্য সাহসের পরিচয় আমরা পেয়েছি। জনমানসে তিনি ছিলেন শ্রদ্ধার পাত্র। তাঁর প্রয়াণে আমি শোকাহত। তাঁর পরিবার পরিজন ও গুনমুগ্ধদের আমি সমবেদনা জানাই। ওঁ শান্তি।“
(CG/CB
কেন্দ্রীয়মন্ত্রিসভা
কেন্দ্রীয় সরকারি কর্মী ও পেনশনারদের অতিরিক্ত ৪ শতাংশ হারে ডিএ ও ডিআর বৃদ্ধির প্রস্তাবে অনুমোদন কেন্দ্রীয় মন্ত্রিসভার
নয়াদিল্লি, ২৮ সেপ্টেম্বর, ২০২২
কেন্দ্রীয় সরকারি কর্মী ও পেনশনারদের ৪ শতাংশ হারে অতিরিক্ত ডিএ ও ডিআর বৃদ্ধির প্রস্তাবে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ এ বছরের পয়লা জুলাই থেকে এই অতিরিক্ত ডিএ বৃদ্ধির বিষয়ে সিদ্ধান্ত গ্রহণ করা হয়।
পয়লা জুলাই থেকে ডিএ ও ডিআর বাবদ সরকারকে অতিরিক্ত ব্যয়ভার বহন করতে হবে বছরে ১২,৮৫২ কোটি ৫৬ লক্ষ টাকা। অন্যদিকে, ২০২২-২৩ অর্থবর্ষে  অতিরিক্ত ব্যয়ের পরিমাণ দাঁড়াবে ৮,৫৬৮ কোটি ৩৬ লক্ষ টাকা।
PG/SKD/DM/
(
প্রধানমন্ত্রীরদপ্তর
নাগা সংস্কৃতি প্রাণবন্ততা, বীরত্ব এবং প্রকৃতির প্রতি সম্মানের অপর নাম : প্রধানমন্ত্রী
নয়াদিল্লি, ০৬ এপ্রিল, ২০২৩
নাগাল্যান্ড সরকারের পিএইচইডি এবং সহযোগিতা বিষয়ক মন্ত্রী শ্রী জেকব ঝিমোমির এক ট্যুইটের জবাবে প্রধানমন্ত্রী বলেন, “জি-২০’র একটি অনুষ্ঠানে বৈচিত্র্যময় নাগা সংস্কৃতি দারুণভাবে প্রদর্শিত হয়েছে। নাগা সংস্কৃতি প্রাণবন্ততা, বীরত্ব এবং প্রকৃতির প্রতি সম্মানের অপর নাম”।
একগুচ্ছ ট্যুইটে শ্রী জেকব ঝিমোমি জি-২০ প্রতিনিধিদের নাগাল্যান্ডের কোহিমায় সাদর আমন্ত্রণ জানানোর প্রসঙ্গে কথা বলেন।
তিনি বলেন, প্রতিনিধিদের প্রাণবন্ত নাগা ভাই ও বোনেরা ঐতিহ্যবাহী নাগা নৃত্যের মাধ্যমে স্বাগত জানিয়েছেন।
প্রধানমন্ত্রী তাঁর ট্যুইটে বলেন, “জি-২০ অনুষ্ঠানের সময় নাগা সংস্কৃতি এক দারুণ প্রতিফলন এই ট্যুইটগুচ্ছতে পরিস্ফুট হয়েছে। নাগা সংস্কৃতি প্রাণবন্ততা, বীরত্ব এবং প্রকৃতির প্রতি সম্মানের অপর নাম”।
PG/PM/SB
(
প্রধানমন্ত্রীরদপ্তর
ভারত-সেসেলস্-এর মধ্যে ৮ এপ্রিল ভার্চুয়ালি উচ্চ পর্যায়ে বিভিন্ন অনুষ্ঠান
নতুন দিল্লি, ০৭ এপ্রিল, ২০২১
প্রধানমন্ত্রী শ্রী নরেন্দ্র মোদী ৮ এপ্রিল সেসেলসের রাষ্ট্রপতি মিঃ ওয়েভেল রামকালাওয়ানের সঙ্গে উচ্চ পর্যায়ের বিভিন্ন অনুষ্ঠানে ভার্চুয়ালি অংশগ্রহণ করবেন। তিনি সেসেলসের বিভিন্ন ভারতীয় প্রকল্পের উদ্বোধনও এই অনুষ্ঠানে করবেন।
উচ্চ পর্যায়ের এই অনুষ্ঠানে যে বিষয়গুলি থাকবে সেগুলি হল :
ক) সেসেলসে নতুন ম্যাজিস্ট্রেট আদালত ভবনের বৈদ্যুতিন পদ্ধতিতে যৌথভাবে উদ্বোধন;
খ) সেসেলসের উপকূল রক্ষার জন্য দ্রুতগতি পেট্রোল চালিত যানবাহনের হস্তান্তর;
গ) এক মেগাওয়াট ক্ষমতাসম্পন্ন সৌর বিদ্যুৎ প্রকল্পের হস্তান্তর;
ঘ) ১০টি সম্প্রদায়ের উন্নয়ন সংক্রান্ত প্রকল্পের উদ্বোধন;
রাজধানী ভিক্টোরিয়ায় নতুন ম্যাজিস্ট্রেট আদালত ভবনটি সেসেলসে ভারতের প্রথম পরিকাঠামো সংক্রান্ত প্রকল্প। ম্যাজিস্ট্রেট আদালত ভবনটি একটি অত্যাধুনিক সুযোগ সুবিধে সম্পন্ন ভবন। ম্যাজিস্ট্রেটের আদালত সেসেলসের বিচারবিভাগীয় ব্যবস্থাকে আরও শক্তিশালী করবে এবং সেসেলসের জনসাধারণের কাছে উন্নত বিচার প্রক্রিয়া পৌঁছে দেবে।
দ্রুতগতির ৫০ মিটার দীর্ঘ জলযানটি যুদ্ধ জাহাজের মতো অত্যাধুনিক সুযোগ সুবিধা সম্পন্ন। ভারতের কলকাতার মেসার্স জিআরএসই এই জলযানটি তৈরি করেছে। সে দেশের সামুদ্রিক নজরদারিকে আরও শক্তিশালী করার জন্য সেসেলসকে এই উপহার দেওয়া হয়েছে।
সেসেলসের রোমান ভিলে দ্বীপে এক মেগাওয়াট ক্ষমতা সম্পন্ন ‘সৌর শক্তি পিভি বিশেষ প্রকল্প’টি ভারত সরকারের আর্থিক সহায়তায় গড়ে উঠেছে।
ভার্চুয়াল এই আয়োজনে সম্প্রদায়গত ১০টি উন্নয়নমূলক প্রকল্পকে ভারতীয় রাষ্ট্রদূতের দপ্তর সাহায্য করেছে। স্থানীয় প্রশাসন, শিক্ষা ও কারিগরি শিক্ষা প্রতিষ্ঠানের সঙ্গে ভারতের সহায়তায় এইসব প্রকল্প বাস্তবায়িত হয়েছে।
প্রধানমন্ত্রীর ‘সাগর’ কর্মসূচি -তে সেসেলস গুরুত্বপূর্ণ স্থান দখল করে রয়েছে। সময়ের গণ্ডি অতিক্রম করে সেসেলসের পরিকাঠামো, উন্নয়ন ও নিরাপত্তা চাহিদা মেটাতে ভারত বিশ্বাসযোগ্য অংশীদার হয়ে উঠেছে, ভারত ও সেসেলসের জনসাধারণের মধ্যে নিবিড় সৌহার্দ্যপূর্ণ সম্পর্কের যা প্রতিফলন।
CG/CB/SKD
(
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত তথ্য
নয়াদিল্লি, ২২ জুলাই, ২০২১
দেশব্যাপী টিকাকরণ অভিযানের আওতায় এখনও পর্যন্ত ৪১.৭৮ কোটি টিকার ডোজ দেওয়া হয়েছে
দেশে এখনও পর্যন্ত সুস্থতার সংখ্যা ৩ কোটি ৪ লক্ষ ২৯ হাজার ৩৩৯
জাতীয় স্তরে সুস্থতার হার বর্তমানে ৯৭.৩৫ শতাংশ
দেশে গত ২৪ ঘণ্টায় ৩৮ হাজার ৬৫২ জন করোনামুক্ত হয়েছেন
দেশে গত ২৪ ঘণ্টায় আক্রান্তের সংখ্যা ৪১ হাজার ৩৮৩
ভারতে সুস্পষ্টভাবে করোনায় আক্রান্তের সংখ্যা বর্তমানে ৪ লক্ষ ৯ হাজার ৩৯৪
দেশে মোট আক্রান্তের মধ্যে সুস্পষ্টভাবে করোনায় আক্রান্তের হার ১.৩১ শতাংশ
সাপ্তাহিক-ভিত্তিতে আক্রান্তের হার ৫ শতাংশের নীচে, বর্তমানে ২.১২ শতাংশ
দৈনিক-ভিত্তিতে আক্রান্তের হার ২.৪১ শতাংশ, গত ৩১ দিন ৩ শতাংশের নীচে
নমুনা পরীক্ষার পরিকাঠামো লাগাতার বৃদ্ধি পেয়েছে – মোট নমুনা পরীক্ষার সংখ্যা ৪৫.০৯ কোটি
CG/BD/SB
(Visitor Counter : 158
নীতিআয়োগ
এমজিএনআরইজিএ ও কৃষিকাজের মধ্যে সমন্বয়সাধনের জন্য মুখ্যমন্ত্রীদের উপগোষ্ঠীর প্রথম সভা অনুষ্ঠিত হল
নয়াদিল্লি, ১৩ জুলাই, ২০১৮
নীতি আয়োগের দপ্তরে বৃহস্পতিবার  মহাত্মা গান্ধী জাতীয় গ্রামীণ রোজগার সুনিশ্চিতিকরণ যোজনার  সঙ্গে কৃষিকাজের সমন্বয়সাধনের জন্য মুখ্যমন্ত্রীদের উপগোষ্ঠীর প্রথম বৈঠক অনুষ্ঠিত হয়। উপগোষ্ঠীর আহ্বায়ক মধ্যপ্রদেশের মুখ্যমন্ত্রী শ্রী শিবরাজ সিং চৌহ্বান ও উত্তরপ্রদেশের মুখ্যমন্ত্রী বৈঠকে উপস্হিত ছিলেন। বিহারের মুখ্যমন্ত্রী শ্রী নীতিশ কুমার ও গুজরাটের মুখ্যমন্ত্রী শ্রী বিজয় রূপানি ভিডিও কনফারেন্সিং-এর মাধ্যমে বৈঠকে যোগ দেন। অন্যদিকে পশ্চিমবঙ্গের মুখ্যমন্ত্রী শ্রীমতি মমতা বন্দ্যোপাধ্যায় ও অন্ধ্রপ্রদেশের শ্রী এন. চন্দ্রবাবু নাইডু তাঁদের মতামত উপগোষ্ঠীর অহ্বায়ক শ্রী চৌহ্বানের কাছে লিখে পাঠান। নীতি আয়োগের মুখ্য কার্যবাহী আধিকারিক অধ্যাপক রমেশ চাঁদ ও অন্য উচ্চপদস্হ আধিকারিকরা গ্রামোন্নয়ন মন্ত্রকের সচিব পঞ্চায়েতি রাজ ও কৃষি মন্ত্রক, মধ্যপ্রদেশ এবং উত্তরপ্রদেশ সরকারের উচ্চপদস্হ আধিকারিকরাও বৈঠকে উপস্হিত ছিলেন।
কৃষিক্ষেত্রের বিকাশ ও ব্যয় সংকোচনে এমজিএনআরইজিএস প্রকল্পের আওতাধীন রোজগারের সুযোগ সম্পর্কে পরামর্শদানের জন্য প্রধানমন্ত্রী মুখ্যমন্ত্রীদের যে উপগোষ্ঠী গঠন করেছেন, উপস্হিত মুখ্যমন্ত্রীরা তাকে স্বাগত জানান। উত্তরপ্রদেশের মুখ্যমন্ত্রী কৃষি শ্রমিকদের বেতন এবং কৃষিজমিতে বেড়া দেবার জন্য শ্রমিকদের বেতন এমজিএনআরইজিএস প্রকল্পের অর্থ ব্যবহারের পরামর্শ দেন।
পাঁচটি গুরুত্বপূর্ণ বিষয়ে এমজিএনআরইজিএস প্রকল্পকে কাজে লাগানো যেতে পারে বলে বৈঠকে স্হির হয়। এর মধ্যে রয়েছে কৃষিকাজের খরচ কমানো, উৎপাদন বাড়াতে জল ও অন্য প্রয়োজনীয় বস্তুর যথাযথ ব্যবহার, বাজার পরিকাঠামো ও মোট পরিমাণের ওপর উৎসাহভাতা প্রদানের মাধ্যমে কৃষকদের আয়বৃদ্ধি প্রাকৃতিক দুর্যোগের পর কৃষিজমি ও সম্পত্তি পুনরুদ্ধারের কাজ এবং পুনরায় রোপণের কাজে এই প্রকল্পের অর্থ ব্যবহার করা যেতে পারে।
বৈঠকে সর্বসম্মতভাবে স্হির হয় যে সংশ্লিষ্ট বিভিন্নপক্ষের সঙ্গে বিষয়গুলি নিয়ে বিস্তৃত আলাপ-আলোচনার প্রয়োজন রয়েছে। পরবর্তীকালে পাটনা, ভূপাল, হায়দ্রাবাদ, গুয়াহাটি ও নয়াদিল্লীতে পাঁচটি আঞ্চলিক সভা বা কর্মশিবিরের আয়োজন করা হবে। সেখানে বিশেষজ্ঞ, কৃষক ও কৃষকদের প্রতিনিধি ও রাজ্য সরকার সহ সংশ্লিষ্ট সব পক্ষ অংশ নেবেন। বৈঠকে উপগোষ্ঠীর সদস্যরা আবারও উল্লেখ করেন যে এমজিএনআরইজিএস-এর মূল লক্ষ্য হবে “সম্পদ তৈরী” ও শ্রমিকদের অধিকার সুনিশ্চিত করে সমন্বয়ের কাজ করা হবে।
CG/SC/NS/…
(Visitor Counter : 29
আয়ুষ
‘মাই লাইফ – মাই যোগা’ ভিডিও ব্লগিং প্রতিযোগিতায় বিজয়ীদের নাম ঘোষণা করলো আয়ুষ মন্ত্রক
নয়াদিল্লি, ১৪ জুলাই, ২০২০
‘মাই লাইফ – মাই যোগা’ ভিডিও ব্লগিং প্রতিযোগিতায় বিজয়ীদের নাম আজ ঘোষণা করা হয়েছে। ডিজিটাল প্ল্যাটফর্মে আন্তর্জাতিক স্তরে এই প্রতিযোগিতা যৌথভাবে আয়ুষ মন্ত্রক এবং ইন্ডিয়ান কাউন্সিল ফর কালচারাল রিলেসন্স – এর পক্ষ থেকে আয়োজন করা হয়। প্রধানমন্ত্রী শ্রী নরেন্দ্র মোদী গত ৩১শে মে ষষ্ঠ আন্তর্জাতিক যোগ দিবস উপলক্ষে এই প্রতিযোগিতার কথা ঘোষণা করেছিলেন।
ডিজিটাল প্ল্যাটফর্মে এই প্রতিযোগিতা ৬টি বিভাগে আয়োজিত হয়। এই বিভাগগুলির মধ্যে রয়েছে – প্রফেশনাল, অ্যাডাল্ট  এবং কিশোর বিভাগ। প্রতিযোগিতার জন্য ভারত থেকে ৩৫ হাজারেরও বেশি আবেদন এবং বিদেশ থেকে প্রায় ২ হাজারেরও বেশি আবেদন পাওয়া যায়। বিদেশ থেকে পাওয়া আবেদনগুলি সংশ্লিষ্ট দেশে ভারতীয় মিশন নিরূপণ করে দেখেছে। প্রফেশনাল ক্যাটাগরিতে পুরুষ বিভাগের বিজেতা অশ্বথ হেগরে এবং মহিলা বিভাগে রজনী গেহলত। অ্যাডাল্ট বিভাগে  জয়ীদের মধ্যে রয়েছেন – প্রণয় শর্মা এবং ১৮ বছরের কম বয়সী কিশোর বিভাগে প্রথম হয়েছেন নোভ্যা এসএইচ।
ভারত থেকে পাওয়া আবেদনপত্রগুলি ২০০ জন যোগা বিশেষজ্ঞ খতিয়ে দেখে ১৬০টি ভিডিও পুরস্কারের জন্য মনোনীত করেন। এছাড়াও, ১৫ সদস্যের বিচারক মন্ডলী পুরস্কারের জন্য মনোনীত হওয়া আবেদনগুলিকে পুনরায় যাচাই করে দেখেন। এর পর, বিচারক মন্ডলীর সদস্যরা প্রতিটি ক্ষেত্রে যে নম্বর দিয়েছেন, তার ভিত্তিতে সর্বোচ্চ নম্বরধারী ব্যক্তিদেরকে পুরস্কারের জন্য নির্বাচিত করা হয়েছে। আন্তর্জাতিক যোগ দিবস উদযাপন উপলক্ষে আয়োজিত ‘মাই লাইফ – মাই যোগা’ ভিডিও ব্লগিং প্রতিযোগিতায় অংশগ্রহণকারীরা ৩ মিনিটের স্বল্প দৈর্ঘ্যের একটি যোগচর্চার ভিডিও আপলোড করেছিলেন। প্রাপ্ত এই ভিডিও-গুলি থেকে সেরা ভিডিও-গুলিকে চিহ্নিত করে পুরস্কার-প্রাপকদের নাম ঘোষণা করা হয়েছে।
এই প্রতিযোগিতায় বিদেশ থেকে যাঁরা অংশগ্রহণ করেছিলেন, তাঁদের মধ্যে থেকে বিজয়ীদের নাম মন্ত্রকের পক্ষ থেকে পরে ঘোষণা করা হবে বলে জানানো হয়েছে।
(CG/BD/SB
স্বাস্থ্যওপরিবারকল্যাণমন্ত্রক
দেশে একদিনে ৫১,৭০৬ জন কোভিড মুক্ত হয়ে রেকর্ড তৈরি হয়েছে
আরোগ্য লাভের হার ৬৭.১৯ শতাংশ এক নতুন উচ্চতায় পৌঁছেছে
সংক্রমিতদের মৃত্যুর হার ২.০৯ শতাংশে নেমে গেছে
নয়াদিল্লী, ৫ আগস্ট, ২০২০
দেশে একদিনে সর্বোচ্চ কোভিড সংক্রমিত সুস্থ হয়ে ওঠায় নতুন রেকর্ড তৈরি হয়েছে। গত ২৪ ঘন্টায় ৫১,৭০৬ জন কোভিড-১৯এ সংক্রমিত ব্যক্তি সুস্থ হয়ে উঠেছেন, এর ফলে আরোগ্য লাভের হার ৬৭.১৯ শতাংশে পৌঁছেছে। এ পর্যন্ত মোট ১২,৮২,২১৫ জন সুস্থ হয়েছেন। চিকিৎসাধীন সংক্রমিতদের থেকে এই সংখ্যাটি দ্বিগুন।
কোভিড-১৯এ সংক্রমিতরা বেশি সংখ্যায় সুস্থ হয়ে ওঠায় গত ১৪ দিনে ৬৩.৮ শতাংশ সুস্থতার হার বৃদ্ধি পেয়েছে। এর থেকে কেন্দ্রের ‘টেস্ট, ট্র্যাক, ট্রিট’ কৌশল অবলম্বনের সুফল পাওয়ার প্রমান পাওয়া যাচ্ছে।
হাসপাতালগুলির পরিকাঠামো বৃদ্ধিতে সরকারি এবং বেসরকারী অংশীদারিত্বের ফলে নমুনা পরীক্ষার পরিমাণ বেড়েছে। গত ১৪ দিনে আরোগ্য লাভের হার এ কারণে ৬৩ শতাংশ থেকে বেড়ে ৬৭ শতাংশ হয়েছে।
বর্তমানে চিকিৎসাধীন কোভিড সংক্রমিতদের থেকে সুস্থ হয়ে ওঠার সংখ্যার ব্যবধান বৃদ্ধি পেয়ে প্রায় ৭ লক্ষ হয়েছে। একদিনে সর্বোচ্চ সংক্রমিত কোভিড মুক্ত হওয়ায় চিকিৎসাধীন সংক্রমিতের সংখ্যা বর্তমানে ৫,৮৬,২৪৪ জন। গতকাল এই সংখ্যাটি ছিল ৫,৮৬,২৯৮ জন।
‘টেস্ট, ট্র্যাক, ট্রিট’ কৌশলের কারণে সংক্রমিতদের মৃত্যুর হার আরও হ্রাস পেয়েছে। আজ মৃত্যু হার ২.০৯ শতাংশ।
কোভিড-১৯ এর বিষয়ে বস্তুনিষ্ঠ তথ্যের জন্য এবং এই মহামারী প্রতিরোধের বিষয়ে যে সব নির্দেশিকা জারি করা হয়েছে তা জানতে https://www.mohfw.gov.in/ লিঙ্কটি ক্লিক করুন। অথবা ট্যুইটার হ্যান্ডেল @MoHFW_INDIA.-এর সাহায্য নিতে পারেন।
কোভিড-১৯ এর বিষয়ে কোন জিজ্ঞাস্য থাকলে technicalquery.covid19[at]gov[dot]in অথবা ncov2019[at]gov[dot]in - এই দুটি ই-মেলে যোগাযোগ করা যাবে। ট্যুইটার হ্যান্ডেল @CovidIndiaSeva-এ ও প্রশ্ন করা যাবে।
এছাড়াও +৯১-১১-২৩৯৭ -৮০৪৬ অথবা নিঃশুল্ক নম্বর ১০৭৫ এ ফোন করা যাবে। বিভিন্ন রাজ্য ও কেন্দ্রশাসিত অঞ্চলে কোভিড–১৯ সংক্রান্ত হেল্প লাইন নম্বরগুলির তালিকা পেতে চাইলে নীচের লিঙ্কে ক্লিক করুন -
https://www.mohfw.gov.in/pdf/coronvavirushelplinenumber.pdf
(CG/CB/NS
নীতিআয়োগ
নীতি আয়োগ শিক্ষাবিদদের প্রযুক্তি সংক্রান্ত ক্ষেত্রে সহযোগিতার জন্য এআইএম – প্রাইম প্লে বুকের সূচনা করেছে
নতুন দিল্লি, ১০ই মে, ২০২২
নীতি আয়োগ আজ নতুন দিল্লিতে ডা. আম্বেদকর ইন্টারন্যাশনাল সেন্টারে এক অনুষ্ঠানে এআইএম – প্রাইম প্লে বুকের সূচনা করেছে। নীতি আয়োগের ভাইস চেয়ারম্যান শ্রী সুমন বেরি অনুষ্ঠানে প্রধান অতিথি হিসেবে উপস্থিত ছিলেন। সম্মানিত অতিথি হিসেবে স্বাস্থ্য ও পরিবার কল্যাণ প্রতিমন্ত্রী ডা. ভারতী প্রবীণ পাওয়ার অনুষ্ঠানে অংশ গ্রহণ করেন। দেশজুড়ে নীতি আয়োগের অটল ইনোভেশন মিশনের উদ্যোগে এআইএম প্রাইম বা অটল ইনোভেশন মিশন – প্রাইম  প্লে বুক কর্মসূচির সূচনা করা হল। পুণের ভেঞ্চার সেন্টার এই কর্মসূচিকে বাস্তবায়িত করবে। বিল অ্যান্ড মেলিন্ডা গ্রেটস ফাউন্ডেশন কর্মসূচিটি যাতে যথাযথভাবে রূপায়িত হয় সেই কাজে সাহায্য করবে। কর্মসূচির সূচনা হওয়ার পর উপস্থিত বিশিষ্টজনেরা কয়েকটি স্টার্টআপ সংস্থার প্রতিনিধিদের সঙ্গে মতবিনিময় করেন।
কর্মসূচী অনুসারে এক বছরের সময়কালে বিজ্ঞান ভিত্তিক পদ্ধতিতে প্রশিক্ষণ দেওয়া হবে। বাজারে প্রযুক্তিকে কাজে লাগিয়ে বিভিন্ন পণ্য সামগ্রির চাহিদার বিষয়ে ধারণা পেতে এআইএম প্রাইমের সূচনা করা হয়েছে।
অনুষ্ঠানে নীতি আয়োগের ভাইস চেয়ারম্যান শ্রী সুমন বেরি বলেছেন, দেশের অর্থনীতিতে স্টার্টআপ সংস্থাগুলির গুরুত্বপূর্ণ ভূমিকা রয়েছে। আগামী দিনে সারা বিশ্বের কাছে স্টার্টআপ সংস্থাগুলি কর্মসংস্থানের সুযোগ করে দেবে। কেন্দ্রীয় স্বাস্থ্য ও পরিবার কল্যাণ প্রতিমন্ত্রী ডাঃ ভারতী প্রবীণ পাওয়ার বলেছেন, করোনার সময়কালে আমরা দেখেছি, স্টার্টআপ সংস্থাগুলি কিভাবে রোগ নির্ণয় সংক্রান্ত সরঞ্জাম, পিপিই কিট, ভেন্টিলেটর এবং টিকা দেশের প্রতিটি কোনায় পৌঁছে দিয়েছে। ড. চিন্তন বৈষ্ণব জানান, এআইএম প্রাইম কর্মসূচির মাধ্যমে প্রযুক্তি নির্ভর শিল্পোদ্যোগী গড়ে তোলা হবে। এই অনুষ্ঠানে ভেঞ্চার সেন্টারের নির্দেশক ড. প্রেমনাথ জানান, ভেঞ্চার সেন্টার এবং এআইএম এক সঙ্গে এই কর্মসূচি রূপায়ণ করছে। ইতিমধ্যেই ১৮টি পেটেন্ট জমা দেওয়া হয়েছে। ৬টি পেটেন্ট এবং দুটি ট্রেড মার্ক বরাদ্দ করা হয়েছে। এআইএম প্রাইম কর্মসূচিতে মাহিন্দ্রা ও কিম্বারলি ক্লার্কের মতো বিখ্যাত প্রতিষ্ঠানগুলি যুক্ত হয়েছে।
CG/CB/SFS
(Visitor Counter : 107
সারওরসায়নমন্ত্রক
প্রধানমন্ত্রী ভারতীয় জন ঔষধি পরিযোজনার রূপায়ণকারী সংস্থা ফার্মাসিউটিক্যালস্ অ্যান্ড মেডিকেল ডিভাইসেস ব্যুরো অফ ইন্ডিয়া এই প্রথম চলতি মে মাসে ১০০ কোটি টাকারও বেশি বিক্রি করেছে
নয়াদিল্লি, ৩১ মে, ২০২২
সাধারণ মানুষ বিশেষ করে দরিদ্র ব্যক্তিদের সুলভে গুণগতমানের ওষুধপত্র যোগান দিতে সরকার আগামী বছর মার্চ মাসের মধ্যে প্রধানমন্ত্রী ভারতীয় জন ঔষধি কেন্দ্রের সংখ্যা বাড়িয়ে ১০ হাজার করার সিদ্ধান্ত নিয়েছে। আজ পর্যন্ত এ ধরনের কেন্দ্রের সংখ্যা বেড়ে দাঁড়িয়েছে ৮ হাজার ৭৩৫। কর্মসূচির আওতায় দেশের ৭২৯টি জেলাকেই নিয়ে আসা সম্ভব হয়েছে।
ফার্মাসিউটিক্যালস্ অ্যান্ড মেডিকেল ডিভাইসেস ব্যুরো অফ ইন্ডিয়া সারা দেশে প্রধানমন্ত্রী ভারতীয় জন ঔষধি কেন্দ্রগুলিতে অত্যাবশ্যকীয় ওষুধপত্রের নিরবচ্ছিন্ন যোগান অব্যাহত রাখতে অঙ্গীকারবদ্ধ। প্রধানমন্ত্রী ভারতীয় জন ঔষধি পরিযোজনা রূপায়ণকারী এই সংস্থাটি গত ৮ বছরে এই প্রথম চলতি মে মাসে ১০০ কোটি টাকারও বেশি বিক্রি করেছে। এর ফলে, দেশে সাধারণ মানুষের প্রায় ৬০০ কোটি টাকা সাশ্রয় হয়েছে। উল্লেখ করা যেতে পারে, গত বছরের মে মাসে এই সংস্থাটির মোট বিক্রির পরিমাণ ছিল ৮৩ কোটি ৭৭ লক্ষ টাকা। সরকারের এই মহৎ উদ্যোগের ফলে সাধারণ মানুষের খরচ অনেকাংশে হ্রাস পেয়েছে। বর্তমানে প্রধানমন্ত্রী ভারতীয় জন ঔষধি কেন্দ্রগুলি থেকে ১ হাজার ৬০০টিরও বেশি বিভিন্ন ধরনের ওষুধ ও ২৫০টি সার্জিকাল সামগ্রী পাওয়া যায়। এর মধ্যে আয়ুষ সামগ্রী এবং মাত্র ১ টাকার বিনিময়ে সুবিধা স্যানিটারি প্যাডও রয়েছে।
প্রধানমন্ত্রী ভারতীয় জন ঔষধি পরিযোজনায় দেশের আরও বেশি সংখ্যক মানুষের কাছে জন ঔষধি কেন্দ্রের মাধ্যমে গুণগতমানের জেনেরিক ওষুধপত্র পৌঁছে দিতে ৪০৬টি জেলার ৩ হাজার ৫৭৯টি ব্লকে নতুন এ ধরনের কেন্দ্র খোলার জন্য আবেদনপত্র আহ্বান করা হয়। ছোট শহর ও ব্লক পর্যায়ের প্রাণ কেন্দ্রগুলিতে এবার থেকে জন ঔষধি কেন্দ্র খোলা যাবে। প্রাথমিকভাবে প্রধানমন্ত্রী ভারতীয় জন ঔষধি পরিযোজনায় ৫ লক্ষ টাকা উৎসাহভাতা এবং ২ লক্ষ টাকার বিশেষ উৎসাহভাতা দেওয়া হয়। মহিলা, তপশিলি জাতি/উপজাতি, পার্বত্য জেলা, দ্বীপবেষ্টিত জেলা এবং উত্তর-পূর্বাঞ্চলীয় রাজ্যগুলিতে জন ঔষধি কেন্দ্র খোলার ক্ষেত্রে উৎসাহভাতা পাওয়া যায়। এ ধরনের কেন্দ্রের সংখ্যা বাড়লে দেশের প্রতিটি কোণায় সাধারণ মানুষ সুলভে জেনেরিক ওষুধ সংগ্রহ করতে পারবেন।
ফার্মাসিউটিক্যালস্ অ্যান্ড মেডিকেল ডিভাইসেস ব্যুরো অফ ইন্ডিয়া সরবরাহ-শৃঙ্খল আরও শক্তিশালী করতে গুরুগ্রাম, চেন্নাই, গুয়াহাটি ও সুরাটে ৪টি মজুত ভান্ডার স্থাপন করছে। এছাড়া, দেশের প্রতিটি প্রান্তে সময় মতো সরবরাহ সুনিশ্চিত করতে ৩৯টি ডিস্ট্রিবিউটরদের নেটওয়ার্ক রয়েছে।
CG/BD/SB
(Visitor Counter : 105
ক্রেতা, খাদ্যএবংগণবন্টনমন্ত্রক
বর্তমানে মরশুমে ধান সংগ্রহের প্রক্রিয়ায় ১ কোটির বেশি কৃষক উপকৃত
নয়াদিল্লি, ৩ মার্চ, ২০২৩
২০২২-২৩ কৃষি বর্ষের খারিফ মরশুমে পয়লা মার্চের হিসেব অনুযায়ী প্রায় ৭১৩ লক্ষ মেট্রিক টন ধান সংগ্রহ করা হয়েছে। এর জন্য ব্যয় হয়েছে ১৪,৬৯৬০ কোটি টাকা। প্রায় ১ কোটি কৃষক এই প্রক্রিয়ায় উপকৃত হয়েছেন। তাঁদের অ্যাকাউন্টে সরাসরি টাকা পাঠিয়ে দেওয়া হয়েছে। ধান সংগ্রহের এই প্রক্রিয়ায় কৃষকদের যাতে কোনো সমস্যা না হয় তা নিশ্চিত করা হয়েছে। সংগ্রহ করা ধান থেকে চাল তৈরি করে তা সংশ্লিষ্ট সংস্থার কাছে পাঠানোও হচ্ছে। পয়লা মার্চের হিসেব অনুযায়ী ২৪৬ লক্ষ মেট্রিক টন চাল কেন্দ্রীয় পুল-এ পাঠানো হয়েছে।
২০২২-২৩ খরিফ মরশুমে ৭৬৬ লক্ষ মেট্রিক টন ধান সংগ্রহ করা হবে বলে অনুমান। এই ধান থেকে ৫১৪ লক্ষ মেট্রিক টন চাল পাওয়া যাবে। বর্তমানে রবি মরশুমে ১৫৮ লক্ষ মেট্রিক টন ধান সংগ্রহ হবে বলে ধারনা করা হচ্ছে, যার থেকে ১০৬ লক্ষ মেট্রিক টন চাল পাওয়া যাবে। এর ফলে ২০২২-২৩ কৃষি বর্ষে প্রায় ৯০০ লক্ষ মেট্রিক টন ধান সংগ্রহ হবে বলে আশা করা হচ্ছে।
PG/CB/NS
(Visitor Counter : 112
প্রধানমন্ত্রীরদপ্তর
প্রধানমন্ত্রী ২৯-শে মে মন কি বাত অনুষ্ঠানের জন্য সকলের মতামত আহ্বান করেছেন
নয়াদিল্লী, ১৩ মে, ২০২২
(প্রধানমন্ত্রী শ্রী নরেন্দ্র মোদী ২৯-শে মে তাঁর মন কি বাত অনুষ্ঠানের জন্য সকলের মতামত আহ্বান করেছেন।
এক ট্যুইট বার্তায় প্রধানমন্ত্রী বলেছেন, “এ মাসের #MannKiBaat প্রচারিত হবে ২৯-শে মে। এই অনুষ্ঠানে আপনাদের সকলের কাছে মতামত পাঠানোর জন্য আহ্বান জানাই। নমো অ্যাপ এবং মাই গভ-এ আপনারা আপনাদের মতামত পাঠান। 1800-11-7800 নম্বরে আপনাদের বক্তব্য রেকর্ড করেও পাঠাতে পারেন।”
CG/CB/NS
উপ-রাষ্ট্রপতিরসচিবালয়
প্রবীণ সাংবাদিক শ্রী তুরলাপতি কুটুম্ব রাওয়ের প্রয়াণে উপরাষ্ট্রপতির শোক প্রকাশ
নতুন দিল্লি, ১১ জানুয়ারি, ২০২১
উপরাষ্ট্রপতি শ্রী ভেঙ্কাইয়া নাইডু প্রবীণ সাংবাদিক শ্রী তুরলাপতি কুটুম্ব রাওয়ের প্রয়াণে গভীর শ্রদ্ধা নিবেদন করেছেন। এক শোক বার্তায় উপরাষ্ট্রপতি বলেছেন, "প্রবীণ সাংবাদিক শ্রী তুরলাপতি কুটুম্ব রাওয়ের প্রয়াণের সংবাদে আমি গভীরভাবে মর্মাহত। বহুমুখী প্রতিভার অধিকারী প্রবীণ এই সাংবাদিকের সঙ্গে দীর্ঘকাল ধরে আমার নিবিড় সম্পর্ক ছিল। তিনি ছিলেন একজন স্বাধীনতা সংগ্রামী, সমাজ কর্মী, লেখক ও সাংবাদিকের পাশাপাশি এক মহান ব্যাক্তিদের অধিকারী।
পদ্মশ্রী প্রাপ্ত শ্রী রাওয়ের মধ্যে ছিল নৈতিকতা এবং মূল্যবোধ। সম্প্রতি বিজয়ওয়াড়া সফরকালে স্বর্ণ ভারত ট্রাস্টে ওঁর সঙ্গে আমার দেখা হয়েছিল। অসম্ভব প্রাণবন্ত এই মানুষটির সঙ্গে আমার সাম্প্রতিককালের বিভিন্ন বিষয় নিয়ে কথা হয়।
তাঁর নির্দেশিত পথ অনুসরণ করেই আমরা এই মানুষটির প্রতি শ্রদ্ধা জানাতে পারি।
আমি তাঁর পরিবার ও শুভানুধ্যায়ীদের প্রতি সমবেদনা জানাই। ওম শান্তি।"
প্রতিরক্ষামন্ত্রক
প্রতিরক্ষা মন্ত্রকের বিবৃতি
নতুন দিল্লি, ১২ ফেব্রুয়ারি, ২০২১
সম্প্রতি প্যাংগং হ্রদের কাছ থেকে চলা সেনা প্রত্যাহারের বিষয়ে বিভিন্ন সংবাদ মাধ্যম ও সামাজিক মাধ্যমে ফলাও করে যে ভুল ও বিভ্রান্তমূলক তথ্য প্রচার করা হচ্ছে তা প্রতিরক্ষা মন্ত্রকের নজরে এসেছে।
প্রতিরক্ষা মন্ত্রক আগেই জানিয়েছে যে সংসদের উভয় কক্ষে প্রতিরক্ষা মন্ত্রী বিবৃতি দিয়ে ইতিমধ্যে প্রকৃত অবস্থান স্পষ্ট করে দিয়েছেন।
যাইহোক, সংবাদ মাধ্যম ও সামাজিক মাধ্যমে ভুল বোঝানো যায় এমন তথ্য প্রসারের বিরুদ্ধে সুস্পষ্টভাবে এবং নির্দিষ্ট উদাহরণ তুলে ধরে পাল্টা প্রচারের প্রয়োজন ।
দেশের মানচিত্রে ভারতের ভূখণ্ডকেই তুলে ধরা হয়েছে এবং ১৯৬২ সাল থেকে এখন পর্যন্ত চীন অবৈধ ভাবে ৪৩,০০০ বর্গকিলোমিটারেরও বেশি অঞ্চল দখল করে রয়েছে।
এমনকি ভারতের ধারণা প্রকৃত নিয়ন্ত্রণ রেখা  ফিঙ্গার ৮ এ রয়েছে, ফিঙ্গার ৪ এ নয়। এজন্যই বর্তমানে চীনের সঙ্গে বোঝাপড়া সহ ভারত ফিঙ্গার ৮ পর্যন্ত টহল দেওয়ার অধিকারকে অবিচ্ছিন্নভাবে বজায় রেখেছে।
প্যাংগং হ্রদের উত্তর তীরে উভয় দেশের দীর্ঘদিন ধরে স্থায়ী পোস্ট বা ছাউনি সুপ্রতিষ্ঠিত রয়েছে । ভারতের ফিঙ্গার ৩ এর কাছে ধন সিংহ থাপা ছাউনি এবং ফিঙ্গার ৮ এর পূর্বে চীনা ছাউনি রয়েছে। উভয় পক্ষ চুক্তি অনুযায়ী অগ্রবর্তী স্থানে সেনা মোতায়েন বন্ধ রাখতে সহমত হয়েছে।
তবে এই চুক্তি অনুযায়ী ভারত কোনও অঞ্চল ছেড়ে দিতে সম্মত হয় নি। বরং, এই চুক্তি অনুসারে যে কোনও একতরফা গতিবিধি রোধ করে ভারত এলএসি-এতে কার্যকলাপ জোরদার করেছে এবং স্থিতাবস্থা বজায় রেখেছে।
প্রতিরক্ষা মন্ত্রী তার বক্তব্যে হট স্প্রিংস, গোগড়া এবং দেপসাং সহ অন্যান্য সমস্যাগুলি সমাধান করার কথাও স্পষ্ট করে দিয়েছেন। প্যাংগং হ্রদের কাছ থেকে সেনা প্রত্যাহারের বিষয় সমাপ্ত হওয়ার ৪৮ ঘন্টার মধ্যে এই অসামান্য বিষয়গুলি সম্পন্ন হয়।
পূর্ব লাদাখ সেক্টরে আমাদের জাতীয় স্বার্থ এবং ভূখণ্ডের কার্যকরী সুরক্ষার ব্যবস্থা করা হয়েছে, কারণ সশস্ত্র বাহিনীর মধ্যে সক্ষমতার পূর্ণ আস্থা ফিরিয়ে দিয়েছে সরকার। যারা আমাদের সেনা কর্মীদের আত্মত্যাগের জেরে সম্ভাব্য সাফল্যকে সন্দেহ করছে, তারা আসলে তাদের অসম্মান করছে।
বিজ্ঞানওপ্রযুক্তিমন্ত্রক
কেন্দ্রীয় মন্ত্রী ডাঃ জিতেন্দ্র সিং কলকাতায় ইন্ডিয়ান ইন্সটিটিউট অফ কেমিকেল বায়োলজি পরিদর্শন করেন
নয়াদিল্লি, ৩০ ডিসেম্বর, ২০২২
কেন্দ্রীয় বিজ্ঞান, প্রযুক্তি ও ভূ-বিজ্ঞান মন্ত্রকের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মী, জনঅভিযোগ, পেনশন, পারমাণবিক শক্তি ও মহাকাশ দপ্তরের প্রতিমন্ত্রী ডাঃ জিতেন্দ্র সিং আজ কলকাতার বিখ্যাত বিজ্ঞান গবেষণাগার ইন্ডিয়ান ইন্সটিটিউট অফ কেমিকেল বায়োলজি  পরিদর্শন করেন। ১৯৩৫ সালে প্রতিষ্ঠিত এই প্রতিষ্ঠানের নির্দেশক ও উচ্চ পদস্থ আধিকারিকদের ডায়াবেটিস সহ স্বাস্থ্য ক্ষেত্রে রোগ প্রতিরোধের জন্য বিভিন্ন বিষয় নিয়ে গবেষণার আহ্বান জানান।
ডাঃ সিং বলেন, ২০১৪ সাল থেকেই মোদী সরকারের আমলে স্বাস্থ্য পরিষেবাকে বিশেষ প্রাধান্য দেওয়া হয়েছে এবং ভবিষ্যতের চাহিদা অনুযায়ী, ভারতীয় স্বাস্থ্য পরিষেবা গড়ে তুলতে গত আট বছরে একাধিক উদ্যোগ নেওয়া হয়েছে। তিনি বলেন, স্বাস্থ্য পরিষেবা ক্ষেত্রে আমূল পরিবর্তন এসেছে এবং যে সমস্ত কারণের রোগের প্রাদুর্ভাব ঘটে, সেগুলি নির্মূল করে রোগ ও চিকিৎসাকে একসঙ্গেই নিরাময় ব্যবস্থা গ্রহণ করেছে। ডাঃ জিতেন্দ্র সিং বলেন, কেমিকেল বায়োলজি এক কথায় অনন্য, কারণ বিভিন্ন রোগের মূল কারণ নির্ণয় করে তার চিকিৎসা বিধানের ক্ষেত্রে এই প্রতিষ্ঠান উল্লেখযোগ্য ভূমিকা নিয়ে থাকে।
তিনি বলেন, এই প্রতিষ্ঠানের কলেরা রোগের ওরাল ভ্যাকসিন, গ্যাস্ট্রিক আলসার নিয়ন্ত্রণের ক্ষেত্রে ভেষজ দ্রব্য এবং পার্কিনসন রোগের শুরুতেই নির্ণয়ের যন্ত্র নির্মাণে গুরুত্বপূর্ণ ভূমিকা রয়েছে। তিনি বলেন, সিএসআইআর – আইআইসিবি’র মূল ক্ষেত্র যদিও জৈব চিকিৎসা গবেষণা। তবে, গত আট বছরে বিভিন্ন লক্ষ্য-ভিত্তিক, যাতে করে বাণিজ্যিক ক্ষেত্রে এলাকাকে যাতে যথাযথভাবে কাজে লাগানো যায়, সেক্ষেত্রেও গবেষণা চালাচ্ছে। তিনি বলেন, সিএসআইআর – আইআইসিবি তৈরি হয়েছিল কালাজ্বর, মেলেরিয়া ও কলেরার মতো ছোঁয়াচে রোগের গবেষণার উদ্দেশ্যে। যদিও কালক্রমে এর গবেষণা ক্ষেত্র বিস্তৃত হয়েছে এবং জৈব চিকিৎসা গবেষণায় এই প্রতিষ্ঠান দৃষ্টান্ত স্থাপন করেছে। ক্যান্সার, ডায়াবেটিস প্রভৃতি রোগের প্রতিরোধ ব্যবস্থা গড়ে তুলতে এই প্রতিষ্ঠান সপ্রশংস উদ্যোগ নিয়েছে। করোনা অতিমারীর শুরু থেকেই এই প্রতিষ্ঠান উল্লেখযোগ্য ভূমিকা পালন করেছে। কোভিড পরীক্ষা থেকে শুরু করে জেনম সিকোয়েন্সিং এবং প্লাজমা থেরাপি পর্যন্ত চালিয়েছে। তিনি বলেন, আইআইসিবি-র বিজ্ঞানীরা সিএসআইআর – এর মিশন মোড প্রকল্পে ওষুধ প্রস্তুত করছে।
ভারতে এই গবেষণা প্রতিষ্ঠান চিকিৎসা গবেষণা ক্ষেত্রে প্রথমে অসরকারি প্রতিষ্ঠান ছিল। রবীন্দ্রনাথ ঠাকুর, মদন মোহন মালব্য, স্যর সি ভি রমণ, আচার্য প্রফুল্ল চন্দ্র রায়, ডাঃ নীলরতন সরকার এবং ডাঃ বিধান চন্দ্র রায়ের মতো বরেণ্য ব্যক্তিদের কাছ থেকে এই প্রতিষ্ঠান প্রভূত সাহায্য পেয়েছে। রবীন্দ্রনাথ ঠাকুর জনগণের উদ্দেশে বলেছিলেন, চিকিৎসা গবেষণায় স্থাপিত এই প্রতিষ্ঠান জনসাধারণের সাহায্য-নির্ভর। দেশবাসীকে তিনি এই প্রতিষ্ঠানের সাহায্যে এগিয়ে আসতে।
সিএসআইআর – আইআইসিবি’র বর্তমানে দুটি ক্যাম্পাস রয়েছে। মূল ক্যাম্পাসটি হ’ল যাদবপুরে এবং দ্বিতীয়টি সল্টলেকে। ২০১৬ সালের ফেব্রুয়ারি মাসে সল্টলেক ক্যাম্পাসটি নির্মিত হয়েছিল।
PG/AB/SB
(Visitor Counter : 86